Tis snat, tilin i llant tfinaɣ s tuget di leḥnad n Qerṭaj, ur yezmir ara ad yili d ttbut belli uwin-d Yimaziɣen tira ɣer Yifniqen. Ay-agi yesεa tamentilt: amur ameqqran n yinadiyen ɣef tira n tfinaɣ ttwaxdem di temnaḍin n usammer n Tmazɣa, tid yellan d tama n Qerṭaj, ma d timnaḍin niḍen drus i nudan deg-sent yimussnawen. Yerna ilaq daɣen ad d-yini bnadem belli tifinaɣ yellan di temnaḍin-a n usammer, ɣef tmenzay n yiẓekwan i tent-uran. Ihi, nezmer ad nefhem mačči d awway i d-uwin Yimaziɣen tira ɣer Yifniqen, d asexdem n tira ɣef yiẓekwan i d-lemden ɣur-sen. Acku di temmaḍin niḍen n Tmazɣa – amalu, talemmast, taneẓruft- ɣef yiẓra ay uran s tfinaɣ maca d iẓra yexḍan iẓekwan. Ula d leεmer n tfinaɣyemmal-d belli di